અમદાવાદ: શહેરમાં રખડતાં ઢોર મુદ્દે ગુજરાત હાઇકોર્ટે મ્યુનિસિપલ કોર્પોરેશનનો ઊધડો લેતાં મ્યુનિસિપલ ઢોર અંકુશ વિભાગ દ્વારા વિવિધ વિસ્તારમાં ઢોર પકડવાની કામગીરી હાથ ધરવામાં આવી છે, જોકે માલિકો દ્વારા ઢોર પકડવા જતી ટીમને પોલીસની હાજરીમાં અટકાવી ઢોર છોડાવવાની ઘટનાઓ બની રહી છે. થલતેજ એજ્યુકેશન ગ્રાઉન્ડમાં ગાયો પકડતી મ્યુનિસિપલ કોર્પોરેશનની ટીમને ત્રણ શખ્સોએ રોકી હતી, જોકે ટીમ સાથે હાજર પોલીસે એક શખ્સને ઝડપી લીધો હતો જ્યારે બે શખ્સ ફરાર થઇ ગયા હતા. પોલીસે આ અંગે ગુનો નોંધી બે શખ્સને ઝડપવા તજવીજ હાથ ધરી છે.